Komission asetus (EY) N:o 771/97, annettu 28 päivänä huhtikuuta 1997, poikkeuksellisista markkinoiden tukitoimenpiteistä sianliha-alalla Alankomaissa annetun asetuksen (EY) N:o 413/97 muuttamisesta kolmannen kerran



Virallinen lehti nro L 112 , 29/04/1997 s. 0018 - 0019



KOMISSION ASETUS (EY) N:o 771/97, annettu 28 päivänä huhtikuuta 1997, poikkeuksellisista markkinoiden tukitoimenpiteistä sianliha-alalla Alankomaissa annetun asetuksen (EY) N:o 413/97 muuttamisesta kolmannen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan, sekä katsoo, että klassisen sikaruton puhjettua tietyillä Alankomaiden tuotantoalueilla tämän jäsenvaltion osalta on säädetty poikkeuksellisista sianlihamarkkinoiden tukitoimenpiteistä komission asetuksella (EY) N:o 413/97 (3), sellaisena kuin se on viimeksi muutettuna asetuksella (EY) N:o 670/97 (4), poikkeuksellisten tukitoimenpiteiden nopeaa ja tehokasta toteuttamista vaikeuttavat tällä hetkellä ongelmat, jotka johtuvat porsaita käsittelevien teurasjätteiden käsittelylaitosten voimavarojen rajallisuudesta; näin ollen on aiheellista korottaa väliaikaisesti teurastuskelpoisten porsaiden keskipainoa ja sallia teurastettujen sikojen varastoiminen kylmävarastoissa, olisi mukautettava nuorten porsaiden toimittamistuki vastaamaan markkinoiden nykytilannetta ottaen huomioon markkinahintojen nousu, koska Alankomaan eläinlääkintäviranomaiset jatkavat asettamiaan eläinlääkinnällisisiä ja kaupallisia rajoituksia ja laajentavat niitä uusille alueille, on syytä lisätä sellaisten lihotussikojen, porsaiden ja nuorten porsaiden määrää, jotka voidaan toimittaa toimivaltaisille viranomaisille; näin voidaan poikkeustoimenpiteitä jatkaa tulevina viikkoina, on tarpeen sisällyttää Ammerzodenin ja Nederweertin ympäristön suoja- ja valvontavyöhykkeet poikkeustoimenpiteisiin korvaamalla asetuksen (EY) N:o 413/97 liite II uudella liitteellä, saatujen kokemusten perusteella on aiheellista sallia suurempi joustavuus asetuksen (EY) N:o 413/97 liitteessä III vahvistettujen, teurastettujen eläinten varastoimista koskevien edellytysten osalta, poikkeuksellisten markkinoiden tukitoimenpiteiden nopea ja tehokas soveltaminen on yksi parhaista keinoista ehkäistä klassisen sikaruton leviämistä; näin ollen on perusteltua soveltaa tämän asetuksen 1 artiklan 6 kohdan säännöksiä 27 päivästä maaliskuuta 1997 alkaen ja muita säännöksiä 16 päivästä huhtikuuta 1997 alkaen, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 413/97 seuraavasti: 1. Lisätään 1 artiklan 2 kohtaan alakohta seuraavasti: "Poiketen siitä, mitä yhdistetyssä nimikkeistössä säädetään, porsaiden paino voi 10 päivästä huhtikuuta 22 päivään toukokuuta 1997 olla enemmän kuin 50 kilogrammaa, mutta se saa keskimäärin olla enintään 60 kilogrammaa erää kohden." 2. Lisätään 1 artiklan 3 kohtaan alakohta seuraavasti: "Jos liitteessä I vahvistettu eläinten enimmäismäärä käytetään kokonaan, lihotussikojen määrä korotetaan 600 000 eläimeen sekä porsaiden ja nuorten porsaiden määrä 780 000 eläimeen." 3. Korvataan 3 artiklan kolmannessa alakohdassa ja liitteessä III olevassa 2 kohdassa ilmaus "lihotussiat" ilmauksella "eläimet". 4. Korvataan 4 artiklan 4 kohdassa ilmaus "32 ecua" ilmauksella "35 ecua" ja ilmaus "27 ecua" ilmauksella "30 ecua". 5. Korvataan liite II tämän asetuksen liitteellä. 6. Korvataan liitteessä III olevassa 3 kohdassa ensimmäinen virke seuraavasti: "Ruhot tai puoliruhot voidaan leikata useaan osaan, jotta ne voidaan varastoida asianmukaisesti." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 16 päivästä huhtikuuta 1997. Edellä 1 artiklan 6 kohdan säännöksiä sovelletaan 27 päivästä maaliskuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä huhtikuuta 1997. Komission puolesta Franz FISCHLER Komission jäsen (1) EYVL N:o L 282, 1.11.1975, s. 1 (2) EYVL N:o L 349, 31.12.1994, s. 105 (3) EYVL N:o L 62, 4.3.1997, s. 26 (4) EYVL N:o L 101, 18.4.1997, s. 12 LIITE "LIITE II Suoja- ja valvontavyöhykkeet seuraavilla aleuilla: - Venhorst, - Best, - Rijsbergen, - Ammerzoden, - Nederweert."